-עבודת גמר חינוך גופני- תיכון מוסינזון הוד השרון שכבת י"ב-

לפניך 12 נושאים שונים עלייך לבחור אחד מן הנושאים הבאים:

1.סמים וספורט- השפעת הסמים על גוף האדם, סוגי סמים המצויים בשוק,פעולתם והשפעתם של הסמים על התוצאות המושגות בספורט.

2.עישון ופעילות גופנית- נזקי העישון, השפעת העישון על מאמץ גופני, תוכניות לגמילה מעישון, שילוב של פעולות גופניות למניעת עישון.

3. מחלות לב ופעילות גופנית- מהי מחלת לב, גורמים המשפיעים על מחלות לב, דרכי שיקום של חולי לב, שילוב של פעילות גופנית בשיקום של חולי לב.

4.השמנה ופעילות גופנית- מי הוא אדם שמן, מהו טווח אחוזי השומן הנורמאליים בגילאים השונים אצל הגבר והאישה, שיטות דיאטה והרזיה, פעילות גופנית כחלק מתכנית הדיאטה, השפעת השומן על גוף האדם ועל מאמץ גופני.

5. תזונה נכונה- מרכיבי המזון, תזונה נכונה כיצד היא מתבצעת, תזונה נכונה לספורטאים (לפני ואחרי אימון), תזונה נכונה לבני נוער בגיל ההתבגרות, תזונה נכונה בשילוב פעילות גופנית להפחתה במשקל.

6. פעילות גופנית ואסתמה- מהי אסתמה, השפעת האסתמה על יכולת גופנית. האם חולי אסתמה מוגבלים בסוגי פעילויות מסוימות. תכנית שיקום ופעילות גופנית לחולי אסתמה.

7. מיתון הזדקנות באמצעות פעילות גופנית- מהו תהליך ההזדקנות, שינויים שחלים בגוף האדם המתבגר (לב, נשימה, עיכול, עור, חושים, עצבים, תנועה), שינויים נפשיים ושכליים באדם מזדקן, פעילות גופנית לקשישים- על מה מבוססת ומה עקרונותיה?

8.מערכת הלב והדם- מבנה מערכת הדם ותפקידה, רקמת שריר הלב- מבנה ופעולה, פעילות תואמת לפיתוח סבולת לב-ריאה, סוגי פעילות גופנית לפיתוח מערכת הלב והדם.

9. מערכת השרירים- סוגי שרירים בגוף האדם, שמות שרירי השלד העיקריים החשובים לעיסוק בספורט, 10 תרגילים שונים לפיתוח וחיזוק השריירם הנ"ל.

10. משחקי כדור (כדורגל, כדורסל, כדורעף)- התפתחות המשחק, שיטות אימון נפוצות, עקרונות לימוד המשחק לילדים, לימוד תרגילי לפיתוח אחת המיומנויות.

11. פילאטיס- עקרונות השיטה ודוגמאות לתרגילים.

12.יוגה- עקרונות השיטה ודוגמאות לתרגילים.


שימו לב!
בנוסף לעבודה בכתב על התלמיד/ה יהיה להרצות מול הכיתה כ-15 דק' על העבודה אותה בחר/ה לעשות, ניתן להיעזר בפעילות מקורית להעברת הנושא והמסר. 

על העבודה לכלול:
1.שער.
2.ראשי פרקים- תוכן עניינים.
3.מבוא.
4.גוף העבודה.
5.סיכום ומסקנות.
6.ביבליוגרפיה – יש לרשום במדויק את המקור ממנו נלקח החומר (לפחות 4 מקורות שונים).
7.היקף העבודה בין 10 ל-15 עמודי פוליו.
8. יש להגיש את העבודה מודפסת, אסתטית ברמה גבוהה ומקורית.
9.גודל גופן- 12, כותרות- 14.
10. רווח בין שורה לשורה 1.5.

